Bydd ymadael â’r UE heb gytundeb yn golygu bod allforwyr yn wynebu tariffau newydd er mwyn cael mynediad at farchnadoedd yr UE, yn ogystal â rhwystrau newydd nad ydynt yn dariffau. Ond, ar ben hynny, mae’n bosibl y byddant yn gweld mwy o gystadleuaeth wrth i Lywodraeth y DU ostwng y tariffau ar 88% o nwyddau’r DU. Mae risg y bydd hyn yn cael effaith negyddol ar economi Cymru o’i gymharu â’r status quo, sef mynediad llawn a dirwystr at y Farchnad Sengl. Bydd hefyd yn taro’r rhai mwyaf agored i niwed yn ein cymdeithas, gan fod risg y bydd swyddi’n cael eu colli mewn nifer o’n hardaloedd mwyaf difreintiedig.
Leaving the EU without a deal will mean exporters not only face new tariffs to access EU markets, as well as new non-tariff barriers, but could see increased competition as the UK government lowers tariffs on 88% of UK goods. This risks having a negative impact on the economy of Wales compared to the status quo of full and unfettered access to the Single Market as well as hitting our most vulnerable in society with the risk of job losses in many of our most deprived areas.